Lav et referat af nedenstående tekst:

Tekst:
Vendsyssel Elite Badminton (VEB), der har hjemstavn i Frederikshavn, var onsdag aften taget til Solrød Strand for at spille bronzekamp. Desværre trak vendelboerne det korteste strå, da de tabte kampen med cifrene 1-4. - I Solrød har vi sjældent medvind, men tab og vind med samme sind. Vi kigger tilbage på en godkendt sæson og er klar til at kæmpe videre i næste sæson, sagde VEB-træner, Allan Kolbro Nielsen, efter kampen. VEB drømte om at bringe sig foran 2-0, men i stedet viste måltavlen i Solrød Idrætscenter 2-0 til hjemmeholdet. VEB's Kirsty Gilmour tabte 13/21, 14/21 til Mia Blichfeldt, mens Jacco Arends og Zvonimir Durkinjak blev besejret med 13/21, 17/21 af den tidligere VEB-spiller Lasse Mølhede og Niclas Nøhr i herredoublen. Nu var det op ad bakke for gæsterne, men Raul Must holdt dog liv i kampen, da han vandt 14/21, 21/16, 21/17 over Felix Burestedt. I damedouble tabte Clara Nistad/Caroline R. Jensen i to sæt til Maiken Fruergaard Sørensen og Emma Karlsson. Nu skulle Victor Svendsen vinde over Hans-Kristian Vittinghus i første herresingle, men VEB-spilleren tabte først 15/21, og derefter 19/21. Dermed kunne Solrød tage bronzemedajlen.

Referat:
Vendsyssel Elite Badminton tabte onsdag aften 1-4 i bronzekampen ude mod Solråd Strand.